લગ્ન પહેલાં છોકરીઓના મનમાં એવા ખોટા ભય હોય છે કે લગ્ન કરવાથી ફ્રીડમ નહીં જળવાય, જવાબદારીઓ વધી જશે, મારાં રસ-રુચિ છોડવાં પડશે. લગ્ન પહેલાં છોકરાઓના મનમાં પણ એવા ખોટા ભય હોય છે કે લગ્ન પછી મારા માથે આર્થિક બોજો વધી જશે, પરિવારમાં કલહ-કંકાસ શરૂ થશે, સ્વતંત્રતા જોખમાશે. આવા ભયને કારણે પણ કેટલાંક યુવક-યુવતીઓ લગ્ન કરવાનું પાછળ ઠેલતાં રહે છે. હકીકતમાં લગ્ન પછી મળનારાં સુખોનો વિચાર કરવાની જરૂર છે. પ્રેમ મળશે, હૂંફ મળશે, સામાજિક પ્રતિષ્ઠા મળશે, સુખ-દુ:ખમાં સાથીદાર બનશે – એવું પૉઝિટિવ થિંકિંગ કરવું જોઈએ.